L-Estratt segwenti hu meħud kelma b'kelma mill-Kapitlu 12 tal-Manifest Elettorali ta' Alternattiva Demokratika Il-Gvern u l-imsieħba soċjali għandhom juru aktar determinazzjoni fil-ġlieda kontra l-pjaga tax-xogħol prekarju. Dan it-tip ta' xogħol qiegħed jiżdied fost kategoriji differenti ta' ħaddiema b'ħiliet, esperjenzi u kwalifiċi differenti, ngħidu aħna biż-żieda ta' xogħol b'kuntratt definit kif ukoll iż-żieda ta' ħaddiema rreġistrati bħala li jkunu qed ibigħu x-xogħol tagħhom lil kuntrattur wieħed bħall-Gvern jew sid ta' negozju. Il-Gvern ghandu jiżgura li l-kuntratti li joħroġu ma jkunux ibbażati fuq xogħol prekarju.